Stortinget vedtok å gi Florø status som ladested (by) 16. mai 1860, og Florø kommune, med 846 innbyggere, ble utskilt fra Kinn kommune ved kongelig resolusjon 3. januar 1861. Men det første kommunestyremøtet, med valg av ordfører, ble holdt først 31. juli 1865. 1. januar 1964 ble Florø, med 2040 innbyggere, slått sammen med Kinn, Eikefjord, det meste av Bru og mindre deler av Vevring og Bremanger kommuner til nye Flora kommune.